open-index/open-wikipedia-markdown huggingface dataset:
Įsruties geležinkelio stotis

**Įsruties geležinkelio stotis** (; arba ***Černiachovsko geležinkelio stotis***, ) – geležinkelio stotis Rusijoje, Kaliningrado srityje, Įsruties mieste. Geležinkelio mazgas, keleivinių ir prekinių traukinių stotis. Į rytus artimiausia didelė stotis – Kybartų geležinkelio stotis, esanti jau Lietuvos teritorijoje.

## Istorija

XIX a. Įsrutis priklausė Vokietijai, kuri čia nutiesė Karaliaučiaus–Eitkūnų geležinkelį, prie kurio 1860 m. įkurta Įsruties geležinkelio stotis. 1863–1865 m. nutiesta atšaka į šiaurę – Įsruties–Tilžės geležinkelis. XIX a. pabaigoje miestas tapo geležinkelio transporto mazgu, atidaryti ruožai įvairiomis kryptimis:
* 1865 m. birželio 16 d. Įsruties–Tilžės geležinkelis (53,8 km),
* 1871 m. sausio 16 d. Girdavos–Įsruties geležinkelis (44,7 km),
* 1878 m. lapkričio 15 d. Geldapės–Įsruties geležinkelis (53,5 km).

XX a. pradžioje čia stovėjo didelis mūrinis stoties pastatas. 1949 m. stočiai suteiktas rusiškas pavadinimas.

## Ruožai

## Šaltiniai
Nika Kačarava

**Nikolozas „Nika“ Kačarava** (, *Nikoloz Nika Kačarava*, g. 1994 m. sausio 13 d.) – Gruzijos futbolininkas, puolėjas. Turi dvigubą Gruzijos ir Kipro pilietybę.

## Karjera
Kitados atstovavo įvairių klubų jaunimo ekipoms: 2011–2012 m. Tbilisio „Dinamo“, 2012–2013 m. FC Gagra, 2013–2014 m. Kazanės „Rubin“.

2013–2014 m. priklausė Kazanės „Rubin“, tačiau pagrindinėje komandoje oficialių rungtynių taip ir nesužaidė.

Nuo 2014 m. rungtyniavo Cchivalio klube (Gruzija). Per 23 lygos rungtynes pasižymėjo pelnydamas net 18 įvarčių.

2016 m. pasirašė sutartį su FK Rostov, tačiau nuomos pagrindais rungtyniavo kituose klubuose.

2016–2017 m. nuomos pagrindais buvo perleistas Ethnikós Áchna. Kipro Pirmame divizione per sezoną pelnė šešiolika įvarčių buvo trečias pagal rezultatyvumą.

2017 m. birželio 18 d. vienerių metų laikotarpiui buvo perleistas Korona Kielce (Lenkija).

2018–2022 m. priklausė Anórthōsis (Kipras). 2018 m. birželio 6 d. pasirašė dviejų metų trukmės sutartį. 2020 m. sausio 24 d. sutartis buvo pratęsta dar dviems metams.

2020–2021 m. sezone nuomos pagrindais rungtyniavo rungtyniavo Lech Poznan (Lenkija). 2021 m. vasarą grįžo į Anórthōsis Ammóchōstos (Kipras). 

2022 m. vasario 8 d. tapo žinoma, kad pasirašė sutartį su Jeonnam Dragons FC (Pietų Korėja). Rungtyniavo Pietų Korėjos Antroje lygoje. Joje sužaidė dešimt rungtynių ir pelnė du įvarčius.

2023 m. pradžioje perėjo į Torpedo K'ut'aisi. Rungtyniavo klube tris mėnesius, o vėliau abipusiu susitarimu paliko klubą.

### „Panevėžio“ klubas
2023 m. rugpjūčio 21 d. tapo žinoma, kad pasirašyta sutartis su „Panevėžio“ klubu.

2023 m. rugpjūčio 27 d. debiutavo A lygos rungtynėse prieš „Bangos“ klubą. Šiose rungtynėse futbolininkas realizavo vienuolikos metrų baudinį. Futbolininkas pasirodė po keitmo (78 min.), o netrukus jam buvo patikėta mušti baudinį. Panevėžiečiai nugalėjo varžovus rezultatu 2-0.

2024 m. sausio 8 d. pranešta, kad futbolininkas lieka „Panevėžio“ klube. 2024 m. sezono pirmoji pusė klubui buvo nesėkminga, o 2024 m. birželio 11 d. pranešta, kad su futbolininku nutraukta sutartis.

### Vėlesnė karjera
2024 m. vasarą persikėlė į Spartakos Kitiou (Kipras). 2025 m. vasario mėn. prisijungė prie FC Gagra (Sakartvelas). 2025 m. vasarą persikėlė į FC Garedži.

## Statistika
; A lygos statistika

Spalvų reikšmės:
:  Ekipa žaidė A lygoje;

## Pasiekimai
; su FK Panevėžys
*  **Supertaurės laimėtojas**: 2024 m.

## Rinktinė
Kitados atstovavo Gruzijos jaunimo rinktinėms. 2012–2013 m. kviestas į U-19 rinktinę, 2013–2016 m. atstovavo U-21 rinktinei.

Nacionalinėje Gruzijos rinktinėje debiutavo 2016 m. kovo 29 d. draugiškose rungtynėse prieš Kazachstaną.

2017 m. kovo 24 d. rungtynėse prieš Serbiją pelnė įvartį, tačiau gruzinai Pasaulio taurės atrankos rungtynėse pralaimėjo namuose rezultatu 1-3.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Smolensko apskritis

**Smolensko apskritis** () – buvęs teritorinis vienetas dabartinėje vakarų Rusijos teritorijoje. Centras – Smolenskas. 1897 m. apskrityje surašyta 145,2 tūkst. gyventojų.

## Istorija

Apskritis įkurta 1708 m. Rusijos imperijos Smolensko gubernijoje per Petro I administracinę reformą. 1713–1726 m. Smolensko gubernija buvo laikinai panaikinta, todėl Smolensko apskritis tuomet priklausė Rygos gubernijai. 1919–1922 m. priklausė Baltarusijos TSR, vėliau atiteko TSRS.

## Suskirstymas

1913 m. apskričiai priklausė 11 valsčių.

## Šaltiniai
Karmiótissa Chrysomiliá

**„Karmiótissa Chrysomiliá“** – Kipro futbolo klubas iš Agios Amvrosios. Šis straipsnis apie klubo moterų ekipą, rungtyniavusią aukščiausioje lygoje.

## Istorija
Rungtyniavo Kipro moterų futbolo Pirmame divizione.
### AMOK Chrysomiliá
2017–2018 m. sezone užėmė septintą vietą.

2018–2019 m. sezone pateko į silpnųjų grupę, o galutinėje ekipų rikiuotėje liko penktoje vietoje.

2019–2020 m. sezone pateko į stipriųjų grupę, o netrukus čempionatas buvo nutrauktas dėl pandemijos grėsmių.

2020–2021 m. sezone po pirmojo etapo pateko į silpnųjų grupę Galutinėje ekipų rikiuotėje liko penktoje vietoje.

2021–2022 m. sezone dalyvavo devynios ekipos, o AMOK užėmė septintą vietą.

### Karmiótissa Chrysomiliá
2022–2023 m. sezone dalyvavo septynios ekipos. Po pirmojo etapo pateko į stipriųjų grupę, o galutinėje rikiuotėje užėmė šeštą vietą.

2023–2024 m. žaidė Pirmame divizione.

## Pasiekimai
;  **[[Kipro Pirmasis divizionas (moterys)|Kipro Pirmasis divizionas]] (I):**
*  **Čempionės (0):** –

## Sezonai

### Kipro pirmenybės

|}

; Pastarųjų metų sezonai

## Spalvinė gama

## Apranga
; Sportinės aprangos pokyčiai.

; Aprangų gamintojai
* Errea – metai nežinomi;
* Zeus – metai nežinomi.

## Išnašos

## Nuorodos
* **[Oficiali klubo svetainė]**
* [ facebook paskyra]
* SOCCERWAY (moterys)
Laiptai

**Laiptai** – architektūrinis elementas, skirtas užlipti ar nusileisti į skirtinguose aukštuose esančius paviršius. Laiptai įrengiami tiek lauke (jungia skirtinguose aukščiuose esančias gatvių, parkų vietas, įrengiami ant kalnų šlaitų, paupiuose ir pan.), tiek patalpose (jungia skirtingus pastato aukštus, skirti nusileidimui į rūsį, pakilimui ant aukšto, ant stogo ir pan.). Didesniuose pastatuose paprastai yra atskira patalpa laiptams – laiptinė.

Laiptai savo struktūra būna tiesūs, lenkti, sraigtiniai. Pagal paskirtį išskiriami į pagrindinius ir atsarginius (gaisrinius). Prekybos centruose, oro uostuose, stotyse dažnai įrengiamos savaime kylančios laiptų juostos – eskalatoriai.

Laiptai sudaryti iš stačiakampių pailgų pakopų, ant aukštesnių laiptų dažnai įrengiamos aikštelės. Aplink laiptatakius paprastai įrengiami turėklai. Laiptasijės daromos iš medienos, metalo, gelžbetonio, pakopos ir aikštelės – iš medienos, akmens, metalo, gelžbetonio, paviršius apdailinamas keraminėmis, akmens, teraco plytelėmis. Prabangių, reprezentacinių pastatų (rūmų, teatrų ir kt.), parkų laiptai dažnai būna dekoratyvūs – papuošti skulptūromis, vazomis, baliustradomis, parapetais, dekoratyviomis tvorelėmis.

Gineso rekordų knygoje ilgiausiais pasaulyje laiptais vadinami laiptai, nutiesti lygiagrečiai Nyzelbano funikulieriaus (Berno kantonas, Šveicarija) – juos sudaro 11 674 pakopos, o bendras ilgis siekia 1669 m.

Mitologijoje laiptai simbolizuoja galimybę judėti tarp skirtingų kosminių zonų, žymi apačios ir viršaus sąjungą. Laiptai jungia žemiškąjį, chtoninį ir dangiškąjį pasaulius. Laiptų pakopos neretai žymi skirtingus kosminės hierarchijos lygmenis. Svarbią mitinę reikšmę turi šventviečių (piramidžių, zikuratų, šventųjų kalnų) laiptai, kopimas kuriais mena judėjimą dangaus link. Heraldikoje laiptai reiškia drąsą, bebaimiškumą. Laiptai – dažnas literatūrinis simbolis, žymintis perėjimą iš vidinio į išorinį pasaulį, netikėtą, lemiamą gyvenimo posūkį ir kt.


500px photo (3004554).jpeg|Platūs plytiniai laiptai
Bucuresti, Romania, Palatul Regal (Muzeul de Arta al Romaniei - Galeria de Arta Europeana - detaliu 39 - Scara Arabescata); B-II-m-A-19856.JPG|Puošnūs rūmų laiptai
500px photo (151535489).jpeg|Spiraliniai laiptai
Jeux de formes-Musée de Civilisation, secteur Hull, Gatineau, Québec.JPG|Miesto laiptai
Operation Iraqi Freedom DVIDS284470.jpg|Ūro zikurato laiptai
Wittenberg Schloss SHoppe2017 Nr 06.jpg|Vitenbergo pilies laiptai


## Šaltiniai
Laivyba

**Laivyba** arba **laivininkystė** – susisiekimas vandens keliais: jūromis, vandenynais, upėmis, kanalais, ežerais ir tvenkiniais; plaukiojimo laivais teorija ir praktika. Gabenami keleiviai ir kroviniai, taip pat atliekami ūkiniai bei tiriamieji darbai. Informaciją apie laivybos sąlygas teikia signaliniai bokštai, švyturiai ir laivybos ženklai, orientuotis laivakelyje padeda locmanas. 

Laivybos idėja kilo dar VI–IV tūkst pr. m. e., pirmieji laivai buvo sukonstruoti Egipte, Mesopotamijoje, Senovės Kinijoje ir Senovės Graikijoje. 

## Laivyba Lietuvoje

Svarbiausi vandens keliai Lietuvoje buvo Nemunas ir jo intakai, o Vilniui tapus LDK sostine svarbiausiai vandens keliu tapo Neris. 1697 m. buvo iškastas kanalas Mažojoje Lietuvoje, tarp Gilijos ir Deimenos. XIII a. viduryje pastačius Klaipėdos pilį, šalia pilies veikė Klaipėdos jūrų uostas. Klaipėdos gyventojams 1475 m. suteikus Kulmo teisės privilegiją, Klaipėdos gyventojai galėjo verstis jūrų prekyba ir statyti laivus, Klaipėdos jūrų uostui suteiktas oficialus komercinio uosto statusas. 1923 m. buvo įkurtas Kauno aukštesniosios technikos mokyklos Jūrininkystės skyrius.

## Šaltiniai
Peyia 2014

**Peyia 2014** () – Kipro futbolo klubas iš Pėjos. 

## Istorija

Klubas įkurtas 2014 m. Pėjoje, kai susijungė du vietos klubai: Peyia FC 2012 ir PAS Peyia. Kitados rungtyniavo mėgėjų lygose.

### Trečiasis divizionas (III)
Nuo 2016–2017 m. sezono rungtyniavo Trečiame divizione ir debiutiniame sezone iškovojo devintą vietą. 2017–2018 m. liko septintoje vietoje, o 2018–2019 m. atsidūrė šešioliktoje vietoje ir po sezono buvo perkelti į žemesnį divizioną.

### Ketvirtasis divizionas (IV)
2019–2020 m. sezone žaidė ketvirtoje pakopoje. Dėl pandemijos grėsmių Kipre futbolo čempionatas buvo nutrauktas. Tuo metu ekipa buvo tarp lyderių, tad po sezono buvo perkelti į aukštesnį lygmenį.

### Trečiasis divizionas (III)
2020–2021 m. sezone Trečiame divizione liko trečioje vietoje. Pritrūko keletos taškų iki antros vietos, kad patektų į Antrą divizioną.

2021–2022 m. sezone žaidė Trečiame divizione ir tapo nugalėtojais. Po sezono buvo perkelti į aukštesnę pakopą.

### Antrasis divizionas (II)
2022–2023 m. debiutavo Antrame divizione ir užėmė šeštą vietą.

2023–2024 m. sezone rungtyniavo Antrame divizione.

## Sezonai

|}

## Spalvinė gama

## Apranga
;Sportinės aprangos pokyčiai:

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* RSSSF duomenų bazė
PAC Omonia 29M

**PAC Omonia 29M** () – Kipro futbolo klubas iš Nikosijos. Paprastai žinomas kaip **People's Athletic Club Omonia May 29**, o trumpiau vadinamas tiesiog **PAC Omonia**, **ALS Omonia** arba **Omonia 29M**.

## Istorija

AC Omonia klubas turėjo finansinių problemų ir pakeitė savo nuostatas dėl futbolo klubo valdymo. AC Omonia klubas 2018 m. gegužės 29 d. tapo amerikiečio ir kipriečio verslininko Stavroso Papastavru nuosavybe. Gate 9 sirgalų grupuotė buvo nepatenkinta pokyčiais ir tą pačią dieną nusprendė įkurti „teisingą“ klubą. 

Klubas buvo oficialiai įkurtas 2018 m. liepos 23 d. ir vadinosi **PAC Omonia 1948**. O 2020 m. dėl teisinių priežasčių buvo pervadintas į **PAC Omonia 29M**.

2018 m. rugpjūčio mėn. „Omonia 29M“ prisijungė prie „Pansoleio“ sporto federacijos, rungtyniavo Kipro futbolo mėgėjų lygoje (V pakopa). „Omonia 29M“ 2018–2019 metų sezone tapo „Pansoleio“ lygos nugalėtojais ir po sezono buvo perkelti į aukštesnį divizioną.

„Omonia 29M“ pirmavo 2019–2020 m. STOK Elitiniame divizione (IV pakopa), kai sezonas buvo nutrauktas dėl COVID-19 pandemijos. Jie nebuvo paskelbti lygosais, bet buvo perkelti į trečiąjį divizioną.

2020–2021 m. rungtyniavo Trečiame divizione ir tapo jo nugalėtojais. Po sezono buvo perkelti į aukštesnį lygmenį.

2021–2022 m. debiutavo Antrame divizione. Galutinėje ekipų rikiuotėje liko dešimtoje vietoje.

2022–2023 m. žaidė Antrame divizione ir užėmė ketvirtą vietą.

2023–2024 m. sezone rungtyniavo Antrame divizione.

## Sezonai

|}

## Pasiekimai
;  **Kipro Trečiasis divizionas (III)**
*  **Nugalėtojai (1 k.):** 2020–2021 m.

## Stadionas
Omonia 29Μ namų rungtynes žaidė THOI Lakatmijos stadione (, kaip ir kitas klubas Enosis Neon THOI Lakatamia. Stadiono talpa – 3 500 žiūrovų.

## Spalvinė gama

## Apranga
;Sportinės aprangos pokyčiai:
* Namuose rungtyniauja tradicine apranga – žalia balta .
* Išvykose dėvi balta  arba juoda  apranga.

## Sudėtis
* Sudėtis pateikta klubo oficialioje svetainėje.

## Išnašos

## Nuorodos
* Oficiali klubo svetainė 
* facebook paskyra
* SOCCERWAY
* FLASHSCORE
* Transfermarkt
* RSSSF duomenų bazė
ENAD Polis Chrysochous FC

**ENAD Polis Chrysochous FC** () – Kipro futbolo klubas iš Kipro. 

## Istorija

Klubas įkurtas 1994 m. Polyje, sujungus dvi vietines komandas – Akamas Polis Chrysochous ir Demetrakis Argakas.

EN.A.D. pavadinimas reiškia Jungtinį Akamas ir Demetrakas klubą (EN – Enosis arba angliškai United, A – Akamas ir D – Demetrakis). 

Komanda pradėjo žaisti vietiniame Pafoso regiono mėgėjų čempionate. 2002 m. ENAD pateko į ketvirtąjį divizioną. 

### Trečiasis divizionas (III)
Nuo 2004–2005 m. rungtyniavo Trečiame divizione. Šioje pakopoje žaidė keturis sezonus iš eilės. 

2007–2008 m. liko tryliktoje vietoje ir po sezono buvo perkelti į žemesnį divizioną.

### Ketvirtasis divizionas (IV)
2008–2009 m. sezone rungyniavo ketvirtame divizione. Užėmė antrą vietą ir po sezono buvo perkelti į aukštesnį lygmenį.

### Trečiasis divizionas (III)
Nuo 2009–2010 m. sezono vėl žaidė Trečiame divizione. Užėmė ketvirtą vietą. 2010–2011 m. vėl buvo ketvirti, 2011–2012 m. užėmė šeštą vietą, 2012–2013 m. iškovojo ketvirtą vietą, o 2013–2014 m. buvo antri ir po sezono buvo perkelti į aukštesnį lygmenį.

### Antrasis divizionas (II)
Nuo 2014–2015 m. sezono rungtyniavo Antrame divzione. Debiutavo devintoje vietoje, 2015–2016 m. liko septintoje, o 2016–2017 m. buvo trylikti ir po sezono iškrito į žemesnį lygmenį.

### Trečiasis divizionas (III)
2017–2018 m. sezone buvo penkti, o 2018–2019 m. vėl iškovojo penktą vietą. 2019–2020 m. žaidė Trečiame divizione. Dėl pandemijos grėsmių Kipro čempionatas buvo nutrauktas, o ekipa iš šešiolikos dalyvių buvo paskutinėje vietoje. 2020–2021 m. sezone liko vienuolikti ir po sezono iškrito į žemesnę pakopą.

### Ketvirtasis divizionas (IV)
2021–2022 m. sezone rungtyniavo Ketvirtojo diviziono „B“ grupėje ir užėmė antrą vietą.

### Trečiasis divizionas (III)
2022–2023 m. sezone žaidė Trečiame divizione, jame liko trečioje vietoje, o po sezono buvo perkelti į aukštesnį divizioną.

### Antrasis divizionas (II)
2023–2024 m. sezone rungtyniavo Antrame divizione.

## Sezonai

|}

## Spalvinė gama

## Apranga

;Sportinės aprangos pokyčiai:

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* RSSSF duomenų bazė
Achyronas-Onisilos

**Achyronas-Onisilos** – Kipro futbolo klubas iš Sotiros ir Liopetrių. 

## Istorija
2022 m. birželio 23 d. pranešta, kad Achyronas Liopetriou ir Onisilos Sotira 2014 klubai jungiasi. Suformuotas naujas klubas – Achyronas-Onisilos.

Nuo 2022–2023 m. sezono rungtyniavo Antrame divizione (II). Debiutiniame sezone užėmė penktą vietą. 

2023–2024 m. sezone rungtyniavo Antrame divizione ir liko vienuoliktoje vietoje.

## Sezonai
### Kipro pirmenybės

|}

## Spalvinė gama

## Apranga
;Sportinės aprangos pokyčiai:

## Išnašos

## Nuorodos
* SOCCERWAY
* FLASHSCORE
* RSSSF duomenų bazė
JSTOR

**JSTOR** – 1994 m. įkurta skaitmeninė biblioteka. Iš pradžių joje buvo pateikiami suskaitmeninti akademinių žurnalų numeriai, dabar ji apima knygas ir kitus pirminius šaltinius, taip pat dabartinius humanitarinių ir socialinių mokslų žurnalų numerius. Prieiga suteikiama prenumeratos būdu, tačiau dalis svetainės yra vieša, o atviros prieigos turinys prieinamas nemokamai.

## Šaltiniai
Viziris

**Viziris** () – musulmonų šalių ministro ir aukščiausio valdininko titulas. Osmanų imperijoje didysis, arba vyriausiasis, viziris vadovavo vyriausybei; sultono vardu leido fermanus (įsakymus), sudarydavo taikos sutartis.

Vizirio pareigybė atsirado Abasidų kalifate. Taip vadintas vyriausiasis ministras arba kalifo atstovas. Jis veikė kaip tarpininkas tarp monarcho ir jo pavaldinių. Ankstesniais Omejadų laikais monarchas pats bendravo su pavaldiniais, tačiau Abasidai perėmė iš persų principą, kad valdovas nuo bendravimo su pavaldiniais turi būti atribotas.

Osmanai vizirio pareigybę perėmė iš Mažosios Azijos seldžiukų. Pradžioje veikė *pervane* („patarimo“) institucija, o nuo 1384 m. minimas viziris. Iki Konstantinopolio užkariavimo viziris buvo ne titulas, o institucija, kurią galėjo sudaryti keletas asmenų, įskaitant ministrus. Tuo laikotarpiu vizirių pareigas paprastai ėmė įtakingos Čandarli šeimos nariai.

XV a. vid., valdant Mehmedui II, grąžinta sena islamiška praktika (didžiuoju) viziriu vadinti vyriausiąjį ministrą. Didžiajam viziriui buvo pavaldūs kiti viziriai, kurie jį pavaduodavo, reikalui esant vadovaudavo armijoms. Vėliau viziriais pradėti vadinti provincijų administratoriai, aukšti valdžios pareigūnai (pvz., iždininkas).

Didysis viziris buvo absoliutinis Osmanų sultono atstovas, kuris naudojosi sultono antspaudu. Tikroji didžiojo vizirio galia priklausydavo nuo sultono jam suteiktų kompetencijų. Nuo XIX a. pr. didysis viziris vadovaudavo sultono paskirtai ministrų tarybai, o nuo 1908 m. įgijo teisę pats skirti ministrus.

Viziriais kartais vadinami ir Senovės Egipto pareigūnai, turėję faraono padėjėjo pareigas. Šitokia pareigybė žinoma nuo IV-osios dinastijos laikų, o didelę svarbą įgijo valdant Sesostriui III (XIX a. pr. m. e.), kai viziris tapo atsakingas už viso šalies biurokratinio aparato priežiūrą.

Viziriais vadinamus valdininkus turėjo įvairūs musulmoniški kraštai – Persija (Gaznevidai ir kt.), al Andalusija, Egipto Fatimidai, Hidžazo Hašemitai, Tuniso Huseinidai, Bengalijos sultonatas, Duranio imperija ir kt. Šio titulo svoris galėjo smarkiai skirtis – nuo vyriausiojo ministro, monarcho atstovo iki eilinių valdininkų. Kai kuriose islamiškose valstybėse ir dabar žodžiu *viziris* vadinami ministrai.

## Etimologija
Žodis greičiausiai persiškos kilmės – iš vid. persų *vičir* („nutarimas, nurodymas, įgaliojimas“) <  („sprendimas“).

## Šaltiniai
Kapucinai

**Kapucinai** (oficialiai ***Mažesniųjų brolių kapucinų ordinas***, ) – katalikų vienuolių ordinas, nuo 1528 m. turintis popiežiaus teisių ordino statusą. Tai viena iš 3 pranciškonų atšakų, jie vadovaujasi šv. Pranciškaus Asyžiečio regula ir testamentu bei savo konstitucija. Vienuolių tikslai – malda, apaštalavimas, pagalba ligoniams, vargšams.

## Etimologija

Kapucinų abitas yra rudos spalvos, sujuosiamas virve su mazgais, su ilgu smailiu gobtuvu ( – „gobtuvas, kapiušonas“). Tokį abitą jie perėmė iš kamaldulių ordino, pas kuriuos iš pradžių glaudėsi.

## Istorija

Įsteigtas apie 1525 m. Italijoje (atsiskyrė nuo mažesniųjų brolių), kai pranciškonas observantas Matteo Serafini apleido savo konventą ir įsikūrė nuošalioje vietoje. Pasisiuvo paprastesnio sukirpimo abitą (kaip Pranciškus Asyžietis) ir prisiėmė atsiskyrėlišką, neturtingą ir kontempliatyvų atgailos gyvenimą. Juo pasekė kiti observantų ir konventualų pranciškonai. 1528 m. liepos 3 d. popiežius Klemensas VII savo bulėje suteikė leidimą „gyventi atsiskyrėlišką gyvenimą ir visur eiti pamokslaujant vargšams“.

## Lietuvoje

Į Lietuvą kapucinai atvyko 1928 m. iš Vokietijos, Plungėje 1930 m. atidarė mokyklą. 1935 m. jiems atiduota Kaune tuo metu dar nebaigta statyti Kauno šv. Vincento Pauliečio bažnyčia. 1948 m. sovietų valdžia uždarė vienuolynus, visi broliai privalėjo išsiskirstyti po parapijas, nusivilkti abitus.

## Šaltiniai
Sham Shui Po SA

**„Sham Shui Po SA“** () – Honkongo futbolo klubas iš Šam Šui Po rajono. 

## Istorija
Klubas įkurtas 2002 m., vykdant Honkongo futbolo asociacijos iniciatyvą įtraukti rajonų atstovaujamas komandas į Honkongo futbolo lygos sistemą. Sham Shui Po priklausė 11 rajonų grupei, kurie dalyvavo šio projekto inauguraciniame sezone.

### Trečiasis divizionas (III)
Nuo 2002–2023 m. rungtyniavo Trečiame divizione (III pakopa). 

2009–2010 m. tapo Trečiojo diviziono nugalėtojais ir po sezono buvo perkelti į aukštesnį lygmenį.

### Antrasis divizionas (II)
2010–2011 m. debiutavo Antrame divizione (II pakopa) ir tapo nugalėtojais. Po sezono buvo perkelti į stipriausią šalies lygą.

### Pirmasis divizionas (I)
2011–2012 m. debiutavo tuometiniame Pirmame divizione (I pakopa), tačiau aukščiausioje lygoje tarp dešimties dalyvių liko paskutiniai ir po sezono buvo perkelti į žemesnį divizioną.

### Antrasis divizionas (II)
2012–2013 m. sezone žaidė Antrame divizione, tačiau tarp vienuolikos dalyvių liko paskutiniai ir po sezono buvo perkelti į žemesnę pakopą.

### Trečiasis divizionas, Antrasis divizionas (III)
2013–2014 m. sezone rungtyniavo Trečiame divizione (III pakopa). Užėmė penktą vietą ir po sezono pateko į aukštesnį divizioną.

Nuo 2014–2015 m. pakito lygos pavadinimas. Po lygų restruktūrizacijos trečią pakopą imta vadinti Antruoju divizionu.

2018–2019 m. sezone Antrame divizione (III) užėmė antrą vietą, o po sezono buvo perkelti į aukštesnę pakopą.

### Pirmasis divizionas (II)
2019–2020 m. debiutavo tuometiniame Pirmame divizione (I pakopa), tačiau dėl pandemijos grėsmių čempionatas buvo nutrauktas, o nugalėtojai neišaiškinti.

2020–2021 m. sezone buvo sužaistas tik vienas ratas (iš viso 13 rungtynių). Ekipa buvo trečioje vietoje.

2021–2022 m. žaidė Pirmame divizione (I pakopa), tačiau dėl pandemijos grėsmių čempionatas buvo nutrauktas, o nugalėtojai neišaiškinti. Šam Šajaus Po ekipa buvo šeštoje vietoje, o po sezono pateko į stipriausią šalies futbolo lygą.

### Premjer lyga (I)
2022–2023 m. sezone rungtyniavo aukščiausioje šalies lygoje ir tarp dešimties dalyvių liko devintoje vietoje.

2023–2024 m. rungtyniavo šalies čempionate. Užėmė devintą vietą. 

2024 m. birželio 22 d. paskelbė, kad traukiasi iš aukščiausiosios lygos ir kitą sezoną rungtyniaus Pirmame divizione (II).

## Sezonai
; Pastarųjų metų sezonai

## Pasiekimai
;  **[[Honkongo futbolo čempionatas|Premjer lyga (I)]]**
* Devintoji vieta: 2022–2023 m.

## Spalvinė gama

## Apranga
; Sportinės aprangos pokyčiai.
* Namuose rungtyniauja žalia balta apranga. 

## Vyr. treneriai
* Fung Hoi Man (2002–2003)
* Lee Chi Kin (2008–2012)
* Ko Chun Kay (2015–2022)
* Poon Man Tik (2022)
* Kwok Kar Lok (2022–2023)
* Tang Kwun Yin (2023–)

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Hong Kong FC

**„Hong Kong FC“** () – Honkongo futbolo klubas iš Honkongo. 

## Istorija
Klubas įkurtas 1886 m. Nors turi gilias tradicijas, tačiau profesionaliame futbole didelių pergalių nėra pasiekę. Nuo 2004–2005 m. daugiausiai rungtyniavo antros pakopos pirmenybėse, o patekė į aukščiausią lygą, nesugebėdavo joje įsitvirtinti. 

### Antrasis divizionas (II)
2004–2005 m. sezone žaidė Antrame divizione (III) ir tapo šios lygos nugalėtojais. 2005–2006 m. šį pasiekimą pakartojo. Po sezono buvo perkelti į aukštesnę pakopą.

### Pirmasis divizionas (I)
2006–2007 m. debiutavo tuometiniame Pirmame divizione (I pakopa), tačiau iš dešimties dalyvių liko devintoje vietoje ir po sezono buvo perkelti į žemesnę pakopą.

### Antrasis divizionas (II)
Nuo 2007–2008 m. sezono žaidė Antrame divizione (III). 2009–2010 m. sezone tapo šios lygos nugalėtojais. Po sezono buvo perkelti į aukštesnę pakopą.

### Pirmasis divizionas (I)
2010–2011 m. debiutavo tuometiniame Pirmame divizione (I pakopa), tačiau iš dešimties dalyvių liko dešimti ir po sezono buvo perkelti į žemesnę pakopą.

### Antrasis divizionas, Pirmasis divizionas (II)
Nuo 2011–2012 m. sezono rungtyniavo Antrame divizione (III) ir tapo šios lygos nugalėtojais. 

Nuo 2014–2015 m. pakito lygos pavadinimas. Po lygų restruktūrizacijos antrą pakopą imta vadinti Pirmuoju divizionu.

2015–2016 m. užėmė antrą vietą ir po sezono buvo perkelti į aukštesnę pakopą.

### Premjer lyga (I)
2016–2017 m. sezone rungtyniavo aukščiausioje šalies lygoje. Iš vienuolikos dalyvių liko vienuolikti ir po sezono iškrito į žemesnį lygmenį.

### Pirmasis divizionas (II)
2017–2028 m. tapo Pirmojo diviziono (II pakopa) nugalėtojais, tačiau į stipriausią lygą nepateko.

2018–2019 m. buvo antri, o 2019–2020 m. dėl pandemijos grėsmių čempionatas buvo nutrauktas.

2020–2021 m. sezone buvo sužaistas tik vienas ratas (iš viso 13 rungtynių). Ekipa buvo pirmoje vietoje. Po sezono pateko į stipriausią šalies futbolo lygą.

### Premjer lyga (I)
Nuo 2021–2022 m. sezono rungtyniavo aukščiausioje šalies lygoje, tačiau dėl pandemijos grėsmių čempionatas buvo nutrauktas. 

2022–2023 m. sezone rungtyniavo aukščiausioje šalies lygoje ir tarp dešimties dalyvių liko šeštoje vietoje.

2023–2024 m. rungtyniavo šalies čempionate.

## Pasiekimai

## Sezonai

Šaltiniai:

; Pastarųjų metų sezonai

## Spalvinė gama

## Apranga
;Sportinių aprangų gamos pokyčiai 
* Namuose rungtyniauja tamsiai mėlyna apranga. 

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Šaltiniai

## Nuorodos
* SOCCERWAY
* FLASHSCORE
* Transfermarkt
* Globalsportsarchive
North District FC

}}

**„North District Football Club“** () – Honkongo futbolo klubas iš Honkongo. Dėl rėmimo sutarčių žinomas kaip **Golik North District**.

## Istorija
Klubas įkurtas 2002 m., vykdant Honkongo futbolo asociacijos iniciatyvą įtraukti rajonų atstovaujamas komandas į Honkongo futbolo lygos sistemą. North District priklausė 11 rajonų grupei, kurie dalyvavo šio projekto inauguraciniame sezone.

### Trečiasis divizionas (III)
Nuo 2002–2023 m. rungtyniavo Trečiame divizione (III pakopa). 

2011–2012 m. Trečiame divizione tarp aštuonių ekipų liko paskutinėje vietoje ir po sezono buvo perkelti į žemesnį lygmenį.

### Ketvirtasis divizionas, Trečiasis divizionas (IV)
Nuo 2012–2013 m. sezono rungtyniavo Ketvirtame divizione (IV pakopa).

Nuo 2014–2015 m. pakito lygos pavadinimas. Po lygų restruktūrizacijos ketvirtą pakopą imta vadinti Trečiuoju divizionu.

2017–2018 m. sezone tapo Trečiojo diviziono (IV) nugalėtojais, o po sezono buvo perkelti į aukštesnę pakopą.

### Antrasis divizionas (III)
2018–2019 m. sezone debiutavo Antrame divizione (III) ir tapo šios lygos nugalėtojais. Po sezono buvo perkelti į aukštesnę pakopą.

### Pirmasis divizionas (II)
2019–2020 m. debiutavo tuometiniame Pirmame divizione (I pakopa), tačiau dėl pandemijos grėsmių čempionatas buvo nutrauktas, o nugalėtojai neišaiškinti.

2020–2021 m. sezone buvo sužaistas tik vienas ratas (iš viso 13 rungtynių). Ekipa buvo antroje vietoje.

2021–2022 m. žaidė Pirmame divizione (I pakopa), tačiau dėl pandemijos grėsmių čempionatas buvo nutrauktas, o nugalėtojai neišaiškinti. 

2022–2023 m. liko trečioje vietoje, bet po sezono pateko į stipriausią šalies futbolo lygą.

### Premjer lyga (I)
2023–2024 m. sezone rungtyniavo aukščiausioje šalies lygoje.

### Pavadinimų kaita
*2002–2012: **North District** (北區)
*2012–2015: **Rainbow Legend North District** (彩俊北區)
*2015–2016: **REX Global North District** (御濠北區)
*2016–2023: **Golik North District** (高力北區)
*2023–: **Crownity North District** (均業北區)

## Pasiekimai
;  **Antrasis divizionas (III)**
:  **Nugalėtojai (1):** 2018–2019 m.
;  **Trečiasis divizionas (IV)**
:  **Nugalėtojai (1):** 2017–2018 m.

## Sezonai

|}
Šaltiniai:
; Pastarųjų metų sezonai

## Spalvinė gama

## Apranga
;Sportinių aprangų gamos pokyčiai 
* Namuose rungtyniauja raudona juoda. 

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Išnašos

## Nuorodos
* SOCCERWAY
* FLASHSCORE
* Transfermarkt
* Globalsportsarchive
Žuvininkystė

**Žuvininkystė** – žuvų ūkis, jų veismas, auginimas ir priežiūra gamtiniuose vandenyse (jūrose ir vandenynuose, ežeruose, upėse ir t.t) ir dirbtiniuose vandens telkiniuose (tvenkiniuose, baseinuose, kūdrose). Skirstoma į natūraliąją ir intensyviąją žuvininkystę, o natūralioji – į jūrų ir vidaus vandenų. Žuvininkystei naudojamos šios priemonės: žuvų neršto apsauga bei sąlygų gerinimas, žuvų išteklių gausinimas bei aklimatizavimas.

Žuvų gaudymas pomėgiui/poilsiui ar varžybose vadinamas žūkle, o pramoninis žuvies gaudymas – žvejyba.

## Lietuvos žuvininkystė
Lietuvos žuvininkystės pradžia laikomas XV amžius (išleisti įstatymai dėl žvejybos reguliavimo ir žuvų apsaugos, 1529 m. jie paskelbti I Lietuvos Statute), tame pačiame amžiuje LDK pradėjo auginti karosus, XVII amžiuje – karpius, o XIX amžiuje – upėtakius.

## Šaltiniai
Ventiliatorius

**Ventiliatorius** – patalpų vėdinimo ar oro (dujų) tiekimo į krosnis, kūryklas, džiovyklas ir kitus technologinius įrenginius prietaisas. Pagal konstrukciją skirstomi į ašinius ir išcentrinius, o skiriasi vienas nuo kito tuo, kad ašiniai ventiliatoriai tiekia išilgai veleno ašies, o išcentriniai – radialine kryptimi. Taip pat skirstomas ir pagal slėgį: mažo (iki 1 kPa), vidutinio (1–3 kPa) ir didelio (3–15 kPa). Sudaro elektrinis variklis, sparnuotė ir korpusas.

Vieną pirmųjų elektrinių ventiliatorių 1882 m. išrado amerikietis Schuyleris Skaatsas Wheeleris (1860–1923).

## Šaltiniai
Siksfildso stadionas

**Siksfildso stadionas** () – futbolo stadionas Siksfildso rajone Nortamptone, Anglijoje. Tai antrasis pagal dydį stadionas Nortamptono miesto teritorijoje.

## Istorija

Nuo 1897 m. Nortamptono miesto futbolo klubai savo namų rungtynes žaidė Nortamptonšyro kriketo stadione.

1994 m. spalio 15 d. atidarytas Siksfildso stadionas, kuris tapo pirmuoju miesto stadionu, skirtu tik miesto futbolo klubams. Stadiono statyba kainavo 6 mln. svarų sterlingų. Nuo 2013 m. iki 2014 m. namų rungtynes stadione taip pat žaidė Coventry City FC klubas.

## Galerija

Sixfields Stadium - 3.jpg|Tribūnos
Walter Tull Epitaph, Sixfields Stadium, Northampton.jpg|Walter Tull memorialas
Sixfields Stadium - 1.jpg|Vaizdas iš toli
Sixfields Stadium - 2.jpg|Vaizdas į aikštę


## Šaltiniai

## Nuorodos
* Oficiali stadiono svetainė
Nortamptonšyro kriketo stadionas

**Nortamptonšyro kriketo stadionas** () – įvairių paskirčių stadionas Nortamptone, Anglijoje. Nortamptonšyro kriketo stadionas yra trečias pagal dydį stadionas Nortamptono miesto teritorijoje.

## Istorija

Nuo 1897 m. iki 1994 m. stadione namų rungtynes žaidė Northampton Town FC. 

1999 m. stadione vyko 1999 m. kriketo pasaulio taurė. Nuo 2011 m. stadionas pritaikytas muzikos koncertams ir festivaliams.

## Galerija

The County Ground - forward defensive - geograph.org.uk - 3093213.jpg|Varžybos stadione
Northampton Town FC playing at the County Ground - geograph.org.uk - 1225354.jpg|Futbolo varžybos stadione 1981 m.


## Šaltiniai

## Nuorodos
* Oficiali stadiono svetainė
Franklin's Gardens stadionas

**Franklin's Gardens stadionas** – įvairių paskirčių stadionas Nortamptone, Anglijoje. Franklin's Gardens stadionas yra didžiausias stadionas Nortamptono miesto teritorijoje.

## Istorija

1880 m. stadionas oficialiai atidarytas. 1888 m. stadionas išplėstas, įrengtas baseinas, dviračių takai, ornamentinis ežeras. II pasaulinio karo metu stadionas pritaikytas gyvulininkystės reikmėms, vėliau vėl gražintas sporto varžyboms.

2001 m. stadionas renovuotas ir išplėstas. 2015 m. stadionas dar sykį renovuotas. 2025 m. stadione vyko 2025 m. pasaulio moterų regbio čempionato varžybos.

## Galerija

The Charles Church Stand Northampton RFC.jpg|Tribūnos
Northampton - Franklin Gardens.jpg|Vaizdas nuo aikštės
Water Treatment Northampton RFC.jpg|Ornamentinis ežeras
2023-24 English Premiership Northampton Saints vs Bristol Bears 20231021 161713.jpg|Northampton Saints namų varžybos stadione


## Šaltiniai

## Nuorodos
* Oficiali stadiono svetainė
Little Bo-Peep

**Mažylė Bo-Pyp** (, arba *Little Bo-Peep has lost her sheep* 'Mažylė Bo-Pyp praganė savo avelę') – angliškas vaikiškas eilėraštis (dainelė). Roudo liaudies dainų indekse () jai suteiktas 6487 numeris.

## Tekstas
Mergaitė, vardu Bo-Pyp, praganė savo aveles. Netrukus avelės pas ją grįžo, tačiau be uodegų. Vėliau mergaitė rado uodegėles: jos buvo pakabintos džiūti ant medžio. Mergaitė stengėsi uodegėles prikabinti avelėms atgal.

: Little Bo-Peep has lost her sheep,
: And doesn’t know where to find them;
: Leave them alone, and they’ll come home,
: Wagging (bringing) their tails behind them.

: Little Bo-Peep fell fast asleep,
: and dreamt she heard them bleating;–
: but when she awoke, she found it a joke,
: for they were still a-fleeting.

: Then up she took her little crook,
: determined for to find them;
: she found them indeed, but it made her heart bleed,
: for they’d left their tails behind them.

: It happened one day, as Bo-Peep did stray
: into a meadow hard by,
: there she espied their tails side by side,
: all hung on a tree to dry.

: She heaved a sigh and wiped her eye,
: and over the hillocks went rambling,
: and tried what she could, as a shepherdess should,
: to tack each again to its lambkin.

## Istorija
Pati pirmoji užrašyta dainelės versija rasta 1805 m. rankraštyje; jame pateiktas tik pirmasis ketureilis. Rankraštyje yra nuoroda į populiarų XVI a. vaikišką žaidimą *bo-peep* (be kita ko, jis aprašytas V. Šekspyro pjesėje „Karalius Lyras“ (I aktas, IV scena), kur *bo-peep* – galima nuoroda į vaikišką žaidimą „Ku-kū“ (), tačiau įrodymų, kad ši dainelė egzistavo iki XVIII a., nėra. Visa užrašyta dainelės versija išleista 1810 m. pirmajame spausdintame knygos „Gammer Gurton’s Garland or The Nursery Parnassus“ variante.

Posakis *to play bo-peep* 'žaisti bo-pyp' buvo žinomas jau XIV a. ir reiškė stovėjimą prie gėdos stulpo. Pavyzdžiui, 1364 m. aludės šeimininkė Elisė Koston už sukčiavimą buvo nubausta stovėti prie gėdos stulpo (*play bo pepe thorowe a pillery*). Vienoje XV a. anglų baladėje šiuo posakiu įvardijamos ir „avys“: *Halfe England ys nowght now but shepe // In every corner they play boe-pepe* („Pusės Anglijos nebėra, bet avys // Ant kiekvieno kampo žaidžia bo-pyp“).

## Užuominos kultūroje
* Knygoje „Alisa Stebuklų šalyje“ matomas tas pats „atsietumas“, kaip ir eilėraštyje apie Mažylę Bo-Pyp (užaugusi Alisa įsivaizduoja, kaip ji siųs paštu dovanas savo kojoms).
* Benis Hilas savo pramoginėje laidoje du kartus panaudojo eilėraštį apie Mažylę Bo-Pyp. Vienoje iš 1965 m. laidų siužetas panaudotas serialo „Bonanza“, detektyvinio serialo „Z Cars“, žinių programos „Tonight“ ir V. Šekspyro monologo parodijoms. Kitoje laidoje (1973 m.) parodijuota V. Šekspyro pjesės monologas, kriminalinė kronika, reportažas iš įvykio vietos, švedų erotinis filmas ir amerikiečių serialas „Ironside“.
* Vienas iš animacinio filmo „Žaislų istorija“ personažų – porcelianinė lėlė Bo-Pyp, apsirengusi balta ir rožine suknele, besinešiojanti ilgą piemenaitės lazdą.

## Nuorodos
* Dainelė „Mažylė Bo-Pyp“ (YouTube svetainė, anglų k., anglų subtitrai)

## Išnašos
Progresyvieji (Latvija)

**Progresyvieji** (, **PRO**) – Latvijos socialdemokratų politinė partija, įkurta 2017 m. vasario 25 d. Partija turi 11 vietų Rygos miesto taryboje ir 10 vietų parlamente ir 1 vietą Europos Parlamente. Nuo 2021 m. rugsėjo 4 d. jai vadovauja Antoņina Ņenaševa ir Atis Švinka.

## Istorija
Ši partija yra to paties pavadinimo socialdemokratinės nevyriausybinės organizacijos (), kuri buvo įkurta 2011 m. kovo 26 d. ir kuriai vadovavo Ansis Dobelis, įpėdinė. 2017 m. Latvijos savivaldos rinkimuose „Progresyvieji“ dalyvavo keturiose savivaldybėse. Dviejuose iš jų, Aizputės ir Marupės savivaldybėse, jie laimėjo vietas vietos tarybose.

Partija dalyvavo 2018 m. parlamento rinkimuose. Prieš rinkimus ji atsisakė prisijungti prie liberalaus aljanso „Už plėtrą/Už!“. Partija teigė, kad nedalyvauti aljanse buvo būtina siekiant užtikrinti, kad nebūtų pakenkta partijos kairiųjų pažiūrų politikai ir aukštiems politinio aukojimo standartams. Jų kandidatas į ministrus pirmininkus buvo Roberts Putnis. „Progresyvieji“ neiškovojo nė vienos vietos parlamente – gavo tik 2,6 proc. balsų, tačiau peržengusi 2 proc. slenkstį įgijo teisę gauti valstybės finansavimą – 15 000 eurų per metus.

2019 m. gegužės mėn. „Progresyvieji“ dalyvavo 2019 m. Europos Parlamento rinkimuose. Jie kandidatavo remdamiesi federalistine platforma, o pagrindiniai jų pasiūlymai buvo susiję su socialine ir ekologine politika. Nors kovo mėn. jie surinko 4,5 %, o balandžio mėn. – 4,3 % balsų, galiausiai gavo tik 2,9 % balsų. Po rinkimų, gegužės 28 d., Roberts Putnis atsistatydino iš partijos vadovo pareigų. Tais metais jie taip pat surengė nedidelę protesto akciją prieš Turkijos puolimą Sirijos šiaurės rytuose prie Turkijos ambasados Rygoje, taip pat piketus prieš darbo teisės reformą, kuri, kaip manoma, pablogins darbuotojų teises ir susilpnins profesines sąjungas.

2020 m. pradžioje paleista Rygos miesto taryba ir paskelbti pirmalaikiai rinkimai. Dėl techninių kliūčių ir COVID-19 pandemijos rinkimai buvo atidėti iki rugpjūčio 29 d. „Progresyvieji“ sudarė bendrą rinkimų sąrašą su liberaliu aljansu „Už plėtrą/Už!“, teigdami, kad ideologiniai skirtumai nėra tokie svarbūs vietos lygmeniu, ir pabrėžė, kad svarbu nuversti Rygos valdančiąją „Santarvės“ ir „Garbės tarnauti Rygai“ koaliciją, kuri buvo įsivėlusi į daugybę korupcijos skandalų. Rinkimus laimėjo bendras rinkimų sąrašas, gavęs 18 iš 60 mandatų, iš kurių devyni mandatai atiteko „Progresyviesiems“, o du – nepriklausomiems miesto aktyvistams, turintiems ryšių su „Progresyviaisiais“.

2022 m. spalio mėn. vykusiuose parlamento rinkimuose partija surinko 6,2 proc. balsų ir pateko į parlamentą su 10 vietų.

2023 m. birželį „Progresyvieji“ priimti į Europos žaliųjų partiją. 2023 m. rugsėjį partija prisijungė prie naujosios Evikos Silinios vyriausybės.

## Rinkimai

### Saeima

### Europos Parlamentas

### Rygos miesto taryba

## Pastabos

## Išnašos
Propeleris

**Propeleris** () – mechaninis mentinis varytuvas su ašies atžvilgiu kampu išdėstytomis mentėmis, kuris variklio sukimo momentą paverčia traukos jėga dujose (oro sraigtas) arba skysčiuose (vandens sraigtas).

Pagal tai, kaip montuojamas, propeleris yra vadinamas traukiančiuoju (sumontavus prieš variklį) ar stumiančiuoju (sumontavus už variklio).

Kai kurių propelerių menčių kampas ašies atžvilgiu (propelerio žingsnis) gali būti keičiamas. Pagal tai propeleriai skirstomi į fiksuoto žingsnio ir kintamo žingsnio propelerius. Pastarieji toliau skirstomi pagal tai, kaip žingsnis yra keičiamas – iš operatoriaus (lėktuvo atveju – piloto) kabinos propelerio darbo metu arba iš išorės, neveikiant varikliui ir nesisukant propeleriui.

## Istorija

Sraigto principas buvo naudojamas jau senovės Egipte ir Asirijoje, taip pat Kinijoje (nuo maždaug 320 m. e. m.) vandens siurbliams. Pirmasis teorinis jo veikimo principo aprašymas priskiriamas Archimedui.

Propelerio pritaikymo orlaivių varymui idėją 1475 m. iškėlė Leonardas da Vinčis. 1681 m. britų inžinierius Robertas Hukas (*Robert Hooke*) parengė sutumpinto Archimedo sraigto-propelerio projektą. Pirmuoju propleleriu varomu laivu paprastai laikomas 1775 m. JAV inžinieriaus Deivido Bušnelio (*David Bushnell*) ir laikrodininko Izaoko Dulitlio (*Isaac Doolittle*) sukurtas JAV nepriklausomybės kare naudotas povandeninis laivas „Turtle“, kuriame propelerį rankomis suko vienintelis įgulos narys. Propeleriais varomi laivai pradėti masiškai gaminti XIX a. pektajame dešimtmetyje, o pati įrenginio konstrukcija nusistovėjo XIX a. devintojo dešimtmečio pabaigoje.

XIX a. pabaigoje propeleriai buvo pritaikyti už orą lengvesnių orlaivų-dirižablių varymui. Pirmuoju inovatoriumi laikomas 1883 m. oro balione 1,1 kW galios „Siemens“ elektros variklio sukamą proplelerį sumontavęs prancūzų chemikas ir meteorologas Gastonas Tisandje (*Gaston Tissandier*). XX amžiaus I dešimtmetyje lėktuvų varymui propelerį sėkmingai pritaikė broliai Raitai.

XIX a. pabaigoje tobulinant sraigtus buvo sukurtos dujų turbinos, XX a. ketvirtame dešimtmetyje – dujų turbinų (turboreaktyviniai) varikliai.

## Taip pat skaitykite
* Ventiliatorius

## Išnašos
HK U23 Football Team

**„HK U23“** () – buvusi Honkongo futbolo komanda iš Honkongo. 

## Istorija
Po to, kai Pegasus ir Happy Valley pasitraukė iš 2021–2022 m. HKPL sezono, Honkongo futbolo asociacija 2021 m. rugpjūčio mėn. paskelbė, kad bus įsteigta nauja HKPL komanda, sudaryta U23 vietinių žaidėjų pagrindu. 2021 m. rugsėjo 2 d. HKFA patvirtino HK U23 įkūrimą. Ekipos veiklą numatoma palaikyti mažiausiai trejus metus. Neleidžiama registruoti žaidėjų iš užsienio, o vyresnio amžiaus žaidėjų skaičius komandoje ribojamas iki penkių, o per rungtynes aikštėje gali būti ne daugiau kaip trys. Likę žaidėjai turi atitikti U23 vietinių žaidėjų registracijos statusą.

### Premjer lyga (I)
2021–2022 m. sezone debiutavo stipriausioje šalies lygoje, tačiau dėl pandemijos grėsmių čempionatas buvo nutrauktas, o nugalėtojai neišaiškinti.

2022–2023 m. sezone rungtyniavo aukščiausioje šalies lygoje ir tarp dešimties dalyvių liko paskutinėje vietoje.

2023–2024 m. rungtyniavo šalies čempionate. Užėmė dešimtą vietą.

2024 m. gegužės 25 d. paskelbta, kad po sezono komanda bus išformuota.

## Pasiekimai
;  **[[Honkongo futbolo čempionatas|Premjer lyga (I)]]**
* Dešimtoji vieta: 2022–2023, 2023–2024 m.

## Sezonai
; Pastarųjų metų sezonai

## Spalvinė gama

## Apranga
;Sportinių aprangų gamos pokyčiai 
* Namuose rungtyniauja raudona juoda. 

## Vyr. treneriai
* Cheung Kin Fung (2021–2022)
* Szeto Man Chun (2022–)

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Išnašos

## Nuorodos
* HK Futbolo Asociacija
* SOCCERWAY
* FLASHSCORE
* Transfermarkt
* Globalsportsarchive
Steve Kingue

**Styvis Kingju** (; g. 2000 m. sausio 23 d.) – Kamerūno futbolininkas, gynybinio plano žaidėjas.

## Karjera
Kamerūne rungtyniavo Nfuko Academy Sports ekipose. 2018 m. nuomos pagrindais perleistas Tallinna Kalev (Estija), o 2019–2020 m. rungtyniavo Philadelphia Union II.

2021 m. persikėlė į Europą ir pasirašė sutartį su 1. FK Příbram (Čekija).

2022 m. pasirašė sutartį su Mosta FC (Malta).

### „Hegelmann“ klubas
2023 m. rugpjūčio 24 d. FC Hegelmann (Lietuva) paskelbė apie naujoką.

2023 m. rugpjūčio 25 d. debiutavo klube Antros lygos rungtynėse prieš Klaipėdos FM. Šis mačas baigėsi nulinėmis lygiosiomis.

2023 m. rugpjūčio 26 d. debiutavo klube A lygos rungtynėse prieš DFK Dainava.

2023 m. rugsėjo 24 d. pasižymėjo įvarčiu A lygos rungtynėse prieš FA Šiauliai.

2024 m. balandžio 15 d. pelnė įvartį A lygos rungtynėse prieš Marijampolės „Sūduvą“. „Hegelmann“ nugalėjo varžovus minimaliu rezultatu 1-0.

2024 m. rugpjūčio 18 d. pelnė įvartį LFF taurės pusfinalio rungtynėse prieš Telšių „Džiugą“. 19 minutę FC Hegelmann po Steve Kingue tikslaus smūgio išsiveržė į priekį (1-0). Denis Bošnjak įtvirtino persvarą (2-0). Nino Noordanus nuo 11 metrų žymos sušvelnino persvarą (2-1). Rungtynės baigėsi FC Hegelmann pergale minimaliu rezultatu 2-1. Kauno rajono atstovai pateko į 2024 m. LFF taurės finalą.

2025 m. sausio 7 d. pranešta, kad futbolininkas paliko klubą.

### RKS Radomiak
2025 m. sausio mėn. tapo žinoma, kad futbolininkas atstovaus RKS Radomiak.

## Statistika
; A lygos statistika

Spalvų reikšmės:
:  rungtyniavo A lygoje;

## Rinktinės
Kitados futbolininkas atstovavo Kamerūno jaunimo rinktinėms – U17 bei U23. Su Kamerūno U-23 rinktine dalyvavo atrankoje į Afrikos futbolo čempionatą ir sužaidė 3 rungtynes.

## Pasiekimai, įvertinimai
;  su FC Hegelmann
*  **Antroji vieta (1):** 2024 m.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Kuktiškių geležinkelio stotelė

**Kuktiškių geležinkelio stotelė** – buvusi stotis Kuktiškėse (Utenos rajonas), į pietvakarius nuo miestelio, prie Utenos–Švenčionėlių geležinkelio, šalia kelio link Molėtų.

## Istorija

XIX a. pabaigoje pradėtas tiesti Panevėžio–Švenčionėlių siaurasis geležinkelis. Traukinių eismas šiuo geležinkeliu prasidėjo 1899 m. spalio 28 d., bet oficialus šio geležinkelio atidarymas vyko 1901 m. gegužės 13 d. Tais metais atidaryta ir Kuktiškių stotelė. Šalia stoties pastato buvo pakrovimo-iškrovimo platforma (~30 m ilgio), du sandėliai prekėms ir geležinkeliečių įrankiams susidėti. Už sandėlio buvo gyvenamasis namas geležinkeliečiams gyventi, už jo – ūkinis pastatas.

1923 m. geležinkelio stotyje surašyti 27 gyventojai. XX a. tarpukariu buvo projektas Kuktiškes padaryti siaurojo geležinkelio mazgu, nutiesiant naująjį ruožą Ukmergė–Kuktiškės–Zarasai, tačiau jis liko neįgyvendintas. Prieš II pasaulinį karą iš Kuktiškių traukiniai važiuodavo iki Saldutiškio ir Kiauneliškio stočių, bet nuo Kaltanėnų buvo Lenkija, tad nuo Kiauneliškio iki Švenčionėlių geležinkelio bėgiai buvo nuardyti. Baigiantis kartui 1944 m. sudegė geležinkelio stoties pastatas ir geležinkeliečių namas, stoties pastatatas nebeatstatytas. 1960 m. išardyti bėgiai į žvyro karjerus, iš stoties liko tik traukinio sustojimo aikštelė. 1972 m. uždarytas siaurasis geležinkelis, 1975 m. atidarytas platusis, bet 2001 m. ir jis uždarytas.

## Šaltiniai
Degulių geležinkelio stotelė

**Degučių geležinkelio stotelė** – buvusi stotis Pabaltės kaime, 3 km į pietryčius nuo Degulių (Utenos rajonas), prie Utenos–Švenčionėlių geležinkelio, į pietus nuo Balčio ežero.

## Istorija

Stotis pastatyta apie 1937 m. Ji buvo Panevėžio–Švenčionėlių siaurasis geležinkelio 102-ajame kilometre skaičiuojant nuo Panevėžio. Stotelė veikė iki XX a. pabaigos, kol 2001 m. Utenos–Švenčionėlių geležinkelis buvo uždarytas.

## Šaltiniai
Resources Capital FC

**„Resources Capital FC“** () – Honkongo futbolo klubas iš Honkongo. Iki 2016 m. žinomas **Tai Chung Publisher** pavadinimu.

## Istorija
Klubas įkurtas 1982 m. Nuo 2001 m. rungtyniavo Honkongo futbolo sistemoje. 

### Trečiasis divizionas (III)
Trečiame divizione (III pakopa) 2005–2006 m. sezone buvo treti, o 2006–2007 m. sezone iškovojo antrą vietą ir po sezono buvo perkelti į aukštesnė pakopą.

2009–2011 m. Tai Chung kartą rungtyniavo pirmajame divizione, tuo metu aukščiausioje Honkongo lygoje. Nuo pat iškritimo 2011 metais klubas rungtyniavo antroje mėgėjų lygoje.

### Antrasis divizionas (II)
2007–2008 m. debiutavo Antrame divizione (II pakopa) ir užėmė septintą vietą. 2008–2009 m. buvo antri ir pateko į stipriausią šalies lygą.

### Pirmasis divizionas (I)
2009–2010 m. debiutavo tuometiniame Pirmame divizione (I pakopa), užėmė aštuntą vietą.

2010–2011 m. sezone aukščiausioje lygoje tarp dešimties dalyvių liko devintoje vietoje ir po sezono buvo perkelti į žemesnį divizioną.

### Antrasis divizionas, Pirmasis divizionas (II)
Nuo 2011–2012 m. sezone žaidė Antrame divizione. 

Nuo 2014–2015 m. pakito lygos pavadinimas. Po lygų restruktūrizacijos antrą pakopą imta vadinti Pirmuoju divizionu.

2019–2020 m. žaidė Pirmame divizione (I pakopa), tačiau dėl pandemijos grėsmių čempionatas buvo nutrauktas, o nugalėtojai neišaiškinti. Resources Capital ekipa lyderiavo, o po sezono pateko į stipriausią šalies futbolo lygą.

### Premjer lyga (I)
Nuo 2020–2021 m. sezone rungtyniavo aukščiausioje šalies lygoje ir tarp dešimties dalyvių liko septintoje vietoje.

2021–2022 m. sezone čempionatas buvo nutrauktas dėl pandemijos grėsmių.

2022–2023 m. sezone rungtyniavo aukščiausioje šalies lygoje ir tarp dešimties dalyvių liko aštuntoje vietoje.

2023–2024 m. sezone liko vienuolikti aukščiausioje lygoje.

2024 m. birželio 21 d. oficiali paskelbta, kad traukiasi iš Premjer lygos.

### Pavadinimų kaita
*1982–2005: **Tai Chung** (大中)
*2005–2008: **EU Tai Chung** (東盟大中)
*2008–2009: **Advance Tai Chung** (駿昇大中)
*2009–2016: **Tai Chung** (大中)
*2016–: **Resources Capital** (晉峰)

## Pasiekimai
;  **[[Honkongo futbolo čempionatas|Premjer lyga (I)]]**
* Septintoji vieta: 2020–2021 m.

## Sezonai
; Pastarųjų metų sezonai

## Apranga
; Sportinės aprangos pokyčiai.
* Namuose žaidžia tradicine apranga. 

## Garsesni žaidėjai
; Žaidėjai, atstovavę nacionalinei rinktinei
*  , saugas;
*  , saugas;
; Užsieniečiai
* 

## Išnašos

## Nuorodos
* facebook paskyra
* SOCCERWAY
* FLASHSCORE
* Transfermarkt
* Globalsportsarchive